L 181/48
BG
Официален вестник на Европейския съюз
18.7.2023 г.
— комплекти за зелени покриви; — маркировка за пътища — светлоотразителни елементи; — стъклени плочи, плочки и мозайки; — анкери за забетониране (заменя техническа спецификация „EAD 330012-00-0601“); — пластмасови съединения, подсилени със стъкловлакна за употреба в многопластови и сглобяеми стени от бетон; — анкерни устройства за фиксиране на лични предпазни средства срещу падане към фундаменти от дървен материал; — свързани скрепителни елементи с резба за употреба в бетон; (4)
Европейските документи за оценяване, които са изготвени и приети от организацията на органите за техническо оценяване, отговарят на критериите, които трябва да бъдат изпълнени във връзка с основните изисквания към строежите, определени в приложение I към Регламент (ЕС) No 305/2011.
Поради това е целесъобразно данните на тези европейски документи за оценяване да се публикуват в Официален вестник на Европейския съюз.
(5)
Списъкът с данните на европейските документи за оценяване за строителни продукти е публикуван съгласно Решение за изпълнение (ЕС) 2019/450 на Комисията (2).
От съображения за яснота данните на новите европейски документи за оценяване следва да бъдат добавени към посочения списък.
(6)
Поради това Решение за изпълнение (ЕС) 2019/450 следва да бъде съответно изменено.
(7)
За да се позволи използването на европейските документи за оценяване възможно най-бързо, настоящото решение следва да влезе в сила в деня на публикуването му,
ПРИЕ НАСТОЯЩОТО РЕШЕНИЕ:
Член 1 Приложението към Решение за изпълнение (ЕС) 2019/450 се изменя в съответствие с приложението към настоящото решение.
Член 2 Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 17 юли 2023 година.
За Комисията Председател Ursula VON DER LEYEN
(2) Решение за изпълнение (ЕС) 2019/450 на Комисията от 19 март 2019 година относно публикуването на европейските документи за оценяване (ЕДО) за строителни продукти, изготвени по силата на Регламент (ЕС) № 305/2011 на Европейския парламент и на Съвета (ОВ L 77, 20.3.2019 г., стр. 78).